ດິນເຈື່ອນຢູ່ທາງ ພາກຕາເວັນຕົກ ສຽງເໜືອ ຂອງຈີນ ເຮັດໃຫ້ 19 ຄົນ ເສຍຊີວິດ
ຂ່າວ​ຊິນຫົວ ບໍ່​ໄດ້​ຊີ້​ບອກ​ວ່າ ​ແມ່ນ​​ຫຍັງ ທີ່​ອາດ​ເປັນສາ​ເຫດ​ ​ເຮັດໃຫ້​ເກີດ​ດິນ​ເຈື່ອນ​ ຊຶ່ງ​ເປັນ​​ເຫດການ​ທີ່​ເກີດ​ຂຶ້ນປະຈຳ​ ຢູ່​ໃນ​ບໍລິ​ເວນ ​ທີ່​ເປັນ​ພູ​ຜາ​ຂອງ​ຈີນ.
ບັນດາເຈົ້າໜ້າທີ່ຈີນກ່າວວ່າ ໄດ້ເກີດດິນເຈື່ອນ ຢູ່ໃນແຂວງ Shaanxi ທາງພາກຕາເວັນຕົກສຽງເໜືອຂອງປະເທດ ເຮັດໃຫ້ ຢ່າງນ້ອຍ 19 ຄົນ ເສຍຊີວິດ ແລະ ອີກ 2 ຄົນໄດ້ຮັບບາດເຈັບ ອົງການຂ່າວ Xinhua ຂອງທາງການຈີນ ລາຍງານວ່າ ດິນໄດ້ ເຈື່ອນລົງມາທັບບໍລິເວນກໍ່ສ້າງແຫ່ງນຶ່ງ  ທັບມ້າງເຮືອນພັກຊົ່ວ ຄາວຂອງພວກຄົນງານກໍ່ສ້າງ ໃນຕອນແລງຂອງວັນສຸກວານນີ້ ລາຍງານກ່າວອີກວ່າ ພວກຄົນງານ 9 ເສຍຊີວິດ ໃນຈຸດເກີດເຫດ ໃນຂະນະທີ່ ອີກ 10 ຄົນ ເສຍຊີວິດ ຫຼັງຈາກທີ່ໄດ້ຖືກນຳສົ່ງໂຮງໝໍ ຂ່າວຊິນຫົວ ບໍ່ໄດ້ຊີ້ບອກວ່າ ແມ່ນຫຍັງທີ່ອາດເປັນສາເຫດ ເຮັດໃຫ້ເກີດດິນເຈື່ອນ ຊຶ່ງເປັນ ເຫດການທີ່ເກີດຂຶ້ນປະຈຳ ຢູ່ໃນບໍລິເວນທີ່ເປັນພູຜາຂອງຈີນ